**Individuálna výročná správa**

**Obce Hričovské Podhradie**

**za rok 2016**

**............................**

**Jarmila Dobroňová - starostka obce**

**OBSAH str.**

1. Základná charakteristika obce 3

1.1 Úvodné slovo starostky obce 3

1.2 Geografické a demografické údaje 3

1.3 Ekonomické údaje 3

1.4 Symboly obce 3

1.5 História obce 4

1.6 Cestovný ruch 5

1.7 Výchova a vzdelávanie 6

1.8 Zdravotníctvo 6

1.9 Kultúra 6

1.10 Hospodárstvo 7

1.11 Organizačná štruktúra obce 7

2. Rozpočet obce na rok 2016 a jeho plnenie 8

2.1 Plnenie príjmov a čerpanie výdavkov za rok 2016 8

2.2 Rozpočet na roky 2017-2019 8

3. Informácie o vývoji obce z pohľadu účtovníctva 9

3.1 Majetok 9

3.2 Zdroje krytia 10

4. Vývoj pohľadávok a záväzkov v celých € 10

4.1 Pohľadávky 10

4.2 Záväzky 10

5. Hospodársky výsledok 10

6. Ostatné dôležité informácie 12

6.1 Prijaté granty a transfery 12

6.2 Poskytnuté dotácie 12

6.3 Významné investičné akcie v roku 2016 12

6.4 Predpokladaný budúci vývoj činnosti 13

6.5 Udalosti osobitného významu po skončení účtovného obdobia 13

6.6 Významné riziká a neistoty, ktorým je účtovná jednotka vystavená 13

**1. Základná charakteristika Obce Hričovské Podhradie**

Obec je samostatný územný samosprávny a správny celok Slovenskej republiky. Obec je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Základnou úlohou obce pri výkone samosprávy je starostlivosť o všestranný rozvoj jej územia a o potreby jej obyvateľov.

* 1. **Úvodné slovo starostky obce**

Starostkou obce Hričovské Podhradie som od roku 2006, pred zvolením som pracovala ako pracovníčka obecného úradu Hričovské Podhradie od roku 1993. Individuálna výročná správa Obce Hričovské Podhradie za rok 2016 je zostavená na základe výsledkov ekonomických ukazovateľov, počas celého roku 2016. V roku 2016 sme sa zamerali najmä na splácanie bankového úveru, zrealizovali sme vymaľovanie priestorov materskej školy a kaplnky. Obec sa zameriavala hlavne na plnenie zákonom daných povinností obce s cieľom vychádzať v ústrety požiadavkám občanov obce a organizácií sídliacich v obci, konanie akcií pre občanov hlavne za účelom dobrého spolunažívania občanov v rámci obce.

* 1. **Geografické a demografické údaje**

Hričovské Podhradie leží v Strážovských vrchoch v doline Závadského potoka v severozápadnej časti Slovenskej republiky, 6 km na severovýchod od Bytče. Jedná sa o potočnú radovú dedinu, ktorej nadmorská výška sa pohybuje v rozmedzí 320 – 567 m, pričom stred obce je v nadmorskej výške 360 m. Svojou rozlohou 2,043 km2 patrí k pomerne malým obciam okresu. Katastrálne hraničí s obcami Dolný Hričov, Paštinou Závadou a Hlbokým nad Váhom.

Hustota a počet obyvateľov : 183 obyv./km2 , 372 obyvateľov (podľa sčítania v roku 2001)

Národnostná štruktúra : slovenská 99,2% (podľa sčítania v roku 2001)


Štruktúra obyvateľstva podľa náboženského významu : 96,67 % rímskokatolíci, 2,33% evanjelická cirkev metodistická, gréckokatolícka a bez vyznania (podľa sčítania v roku 2001)

* 1. **Ekonomické údaje**

Nezamestnanosť v obci : 5,5%, väčší podiel žien 7,7% (podľa sčítania 2001)

* 1. **Symboly obce**

Erb obce :



V zelenom štíte po striebornej ľavošikmej mreži ponad strieborný vyrastajúci trs trávy skáčuci zlatý obrátený jeleň v striebornej zbroji, vľavo strieborný vyrastajúci vysoký prehnutý výhonok.

Vlajka obce :

Vlajka obce Hričovské Podhradie pozostáva z piatich pozdĺžnych pruhov vo farbách zelenej (1/9), bielej (2/9), žltej (2/9), zelenej (2/9) a bielej (2/9). Vlajka má pomer strán 2:3a ukončená je tromi cípmi, t.j. dvomi zástrihmi, siahajúcimi do tretiny jej listu.

**1.5 História obce**

Miestne archeologické nálezy poukazujú na to, že dané územie bolo osídlené už v období staršej doby železnej. Neskôr tu vzniklo sídlisko púchovskej kultúry z doby rímskej zistené v lokalitách Skala, Mikov kopec a Komíny. V priebehu 8. a najmä 9. storočia širšie územie Bytčianskej kotliny osídlili slovanské kmene. Slovanské sídlisko sa zistilo aj na území súčasného Hričovského Podhradia. Na temene hradného vrchu bolo veľkomoravské osídlenie a predpokladá sa, že tu bol aj drevený hrad. Dokazujú to nálezy črepov a stredovekej keramiky. Sídliská z 8. – 10. stor. boli vlastne zárodkami rano stredovekých dedín.

Územie je priamo listinne a ohraničením doložené v roku 1208 ako majetok nitrianskeho biskupa a uvádza sa ako praedium Ryzoi.

Na mieste pravdepodobného dreveného hradu po tatárskom vpáde zrejme v rokoch 1254 - 1265 bol vybudovaný kamenný hrad s opevnením, ktorý sa v listinnom materiály prvý raz spomína v  roku 1265. Hrad pomerne malých rozmerov, je stavaný do skalného nerovného terénu, ktorého výškové rozdiely určili charakter stavby, riešenej blokovo bez vnútorného dvora. Ťažil zo strategicky výhodnej polohy a umožňoval kontrolu a ochranu obchodnej cesty. Patrí medzi najstaršie hrady na strednom Považí. Z vojenského hľadiska hrad zapadol do obranného systému na Považí, ale plnil aj funkciu hospodárskeho a spoločenského centra.

Podobne ako je to pri hrade aj prvá písomná zmienka o obci pochádza z roku 1265. Svedčí to o tom, že územie na ktorom vznikla patrilo k hričovskému panstvu a hradu už od začiatku jeho jestvovania. Jej pôvodný názov bol Hrichow, v r. 1271 Hrychov. Vlastná obec ktorá vznikla pri hrade Hričov je prvý krát doložená v r. 1469 ako possesio Waralya a v r. 1598 Podhradie. Jej súčasný názov Hričovské Podhradie sa objavuje až v roku 1808. V r. 1282 k hradnému panstvu patrili aj dediny Dolný a Horný Hričov, Peklina a Ovčiarsko a v r. 1469 aj Hlboké, Závadka, Veľká Kotešová a Dlhé Pole.

Koncom 13. storočia panstvo patrilo aj Matúšovi Čákovi, neskôr Podmanickovcom, Zápoľským a Thurzovcom. V polovici 16. stor. ho prechodne obsadili lúpežní rytieri a potom

sa celé panstvo stalo súčasťou panstva Bytča, ktoré tu malo majer a panský mlyn.

Koncom 16. stor. bolo Hričovské Podhradie malou osadou v ktorej bývalo len 6 želiarskych rodín, mlynár a zrejme aj niekoľko sluhov. V r. 1592 tu žilo cca 30 – 35 ľudí. Ich počet do roku 1607 vzrástol na cca 50 – 60 ľudí. V 70-tych rokoch 18. storočia bolo menšou drevenou dedinou medzi Váhom a horami, ktorej dominoval hrad Hričov. Bývalo tu 33 sedliakov, ktorí užívali 10 urbárskych usadlostí. V r. 1784 tu stálo už 29 domov, v ktorých bývalo 40 rodín a 192 obyvateľov. Na začiatku 19. stor. bolo malou dedinou, ktorú tvorilo 13 sedliackych a 23 želiarskych chalúp. Počet obyvateľov mierne poklesol na 184 obyvateľov. V dôsledku populačnej explózie koncom druhého desaťročia 19. stor. počet obyvateľov v r. 1828 činil 256 osôb.

Pôvodne sa obyvatelia zaoberali najmä poľnohospodárstvom, keď popri chove dobytka, ošípaných, oviec, kôz a hydiny pestovali najmä obilniny, strukoviny, pohánku, kapustu, ľan, konope a krmoviny. Rozšírené bolo aj včelárstvo. Popri poľnohospodárstve k najstarším aktivitám obyvateľov obce Hričovské Podhradie patrilo pastierstvo, ovocinárstvo, práca v lesoch, furmanská doprava a neskôr aj pltníctvo. Z drobných remesiel mali zastúpenie mlynári, pekári, kováči a tesári. V roku 1770 pracovali v dedine dva vodné panské mlyny. Chov oviec umožňoval výrobu súkna na obuv a ošatenie. Všetky základné časti odevov sa zhotovovali doma z vyrobeného zrebného plátna a súkna. Na začiatku 19. storočia sa na území obce spomína aj vápenka a okolo roku 1830 sa v obci robili pokusy aj o ťažbu uhlia.

Sedliacke i želiarske domy boli drevené, menej na výstavbu sa používala nepálená tehla a kameň. Príbytky boli jednoduché, hlavným priestorom bola kuchyňa. Obyvatelia si domy budovali sami, hlavne svojpomocou. Zariadenie bolo jednoduché, ale funkčné.

**1.6 Cestovný ruch**

Cestovný ruch ako významný socio-ekonomický fenomén súčasnej doby výraznou mierou by sa mohol podieľať na rozvoji obce i regiónu. Vzhľadom na existujúce trendy rozvoja cestovného ruchu možno rozvoj obce orientovať na ponuku intenzívnych zážitkov, na ponuku priestoru vzájomných sociálnych kontaktov, sebaurčenia a sebarealizácie v kooperácii s potenciálom cestovného ruchu a ľudskými zdrojmi v obci.

Pri charakterizovaní cestovného ruchu a potenciálu cestovného ruchu v obci Hričovské Podhradie vychádzame z histórie i súčasnosti obce, ako aj jej prírodných daností. Cestovný ruch možno orientovať na využívanie prírodného potenciálu obce, možnosti jeho prezentácie, rozvoj ekologicky málo záťažových foriem cestovného ruchu v obci a jej okolí, ktoré sú atraktívne pre návštevníka.

Primárna ponuka je zastúpená zrúcaninou hradu Hričov, ktorá sa nachádza priamo v katastri obce, ale i zvonicou postavenou začiatkom 20. stor. nachádzajúcej sa v malebnej polohe. Nie zanedbateľné sú aj prírodné danosti – Hričovská skalná ihla, chránený prírodný vápencový výtvor, ako aj existujúce prostredie podhoria Strážovských vrchov, najmä blízkosťou atraktívnych štátnych prírodných rezervácií (ŠPR) Súľovské skaly a Manínska tiesňava. Perspektívne pre cestovný ruch a turistiku by sa mohla využiť dolina Závadského potoka, čo by si vyžiadalo spoluprácu Hričovského Podhradia s okolitými obcami - Paštinou Závadou a Dolným Hričovom – Peklinou, resp. spoluprácou v rámci mikroregiónu Hričov.

Obec a jej okolie poskytujú popri turistike vhodné podmienky aj na cykloturistiku. Jedná sa o atraktívne prostredie pre rozvoj nie príliš namáhavých foriem turistiky. Reliéf terénu je pomerne málo až stredne náročný na cyklistické túry i turistiku samotnú. Existuje tu sieť značených ale i neznačených turistických a cyklistických chodníkov. Územím obce vedie červená turistická značka zo Strážova cez Ovčiarsko, Hričovský hrad do Súľova cez Súľovské skaly. V blízkosti obce prechádza Vážska cyklomagistrála. Cykloputovanie je možné spestriť v spojení s „Matúšovým kráľovstvom“ o výlety na okolité hrady – Súľovský, Hričovský, Považský, ale i vzdialenejšie Lietavský, Starý hrad, resp. Strečno a zámky – Bytčiansky, Budatínsky a Kuneradský. Popri hradoch a zámkoch lákavé sú aj cyklociele sedlá Pastúch a Roháčske sedlo v Súľovských skalách, poprípade vzdialenejšie ciele v Javorníkoch, vrátane ich vrcholu Veľkého Javorníka (1971 m), poprípade návšteva kúpeľného mesta Rajecké Teplice. Významné je aj prepojenie na cyklotrasy v Českej republike. Uvedené možnosti pre turistický ruch je však možné využiť za predpokladu vybudovania parkoviska pod hradom, ale i ubytovacích kapacít vrátane možnosti občerstvenia. Pri vybudovaní ubytovacích kapacít v obci bude možné turistiku obohatiť o 3 – 5 denný cyklopobyt.

Popri spomenutých kultúrnych pamiatkach – hrade a zvonici, k novým stavbám patrí sakrálny objekt kaplnky „Božieho milosrdenstva“ z roku 2003.

Hypoturistika ako element rozvoja agroturistiky môže vo významnej miere zatraktívniť obec i jej širšie okolie. Avšak všeobecná dostupnosť a kvalita poskytovaných služieb v danej lokalite zatiaľ absentuje. V ponuke by malo byť zahrnuté ubytovanie, stravovanie, jazda na koni, ako aj rozšírená ponuka na víkendové, resp. prázdninové pobyty.

Sekundárna ponuka cestovného ruchu predstavuje služby a aktivity, ktoré sa na riešenom území v rámci cestovného ruchu nachádzajú a nadväzujú tak na primárnu ponuku a dotvárajú tak komplexný balík cestovného ruchu. Obec zatiaľ nedisponuje parkoviskom ani ubytovacími zariadeniami. Podobne neexistujú ani možnosti stravovania. Uvedenénedostatky súčasne vytvárajú priestor na ich postupné budovanie, bez čoho nie je ani ďalší rozvoj v oblasti cestovného ruchu mysliteľný.

Nevyhnutným predpokladom pre rozvoj cestovného ruchu sú doplnkové služby orientované na športové vyžitie a relax, ale aj na obchodnú sieť zaujímavú pre návštevníka. Pri plánovaní rozvoja územia bude potrebné vyvinúť maximálne úsilie a podporu pre rozvoj uvedených služieb v spolupráci s v obcami združenými do mikroregiónu Hričov.

Športovým aktivitám slúžia priestory ihriska, ktoré síce vybudovala obec Hričovské Podhradie a na ktorom súťažne hrá aj jej futbalový klub, ale pri delimitácii od obce Dolný Hričov toto zostalo v katastri Dolného Hričova. V roku 2016 obecný úrad vyvinul úsilie k majetkovo-právnemu vysporiadaniu budovy i pozemku ihriska, ktoré by malo byť v roku 2017 ukončené.

**1.7 Výchova a vzdelávanie**

V súčasnosti výchovu a vzdelávanie detí v obci poskytuje: Materská škola Hričovské Podhradie – 18 detí vo veku od 3 do 6 rokov. Povinnú školskú dochádzku plnia deti na Základnej škole P. V. Rovnianka v Dolnom Hričove.

**1.8 Zdravotníctvo**

Obec z hľadiska zdravotníctva spádovo patrí do 6 km vzdialeného mesta Bytča a nemocnice s poliklinikou v Žiline. Zubný lekár ordinuje pre občanov Hričovského Podhradia v susednom Dolnom Hričove. Na vyšetrenia k všeobecným i odborným lekárom občania dochádzajú do Bytče, resp. Žiliny. Detský a dorastový lekár ordinuje pre občanov obce na poliklinike v Bytči.

**1.9 Kultúra**

Obecná knižnica bola zriadená v roku 1967. Jej fond bol pôvodne vybudovaný zasielaním knižných publikácií Okresnou a Krajskou knižnicou v Žiline. Od roku 1990 prírastok knižného fondu zabezpečuje Obecný úrad zo svojho rozpočtu.

Výstavba kultúrneho domu sa začala v 60-tych rokoch uplynulého storočia v rámci akcie Z a bola financovaná a koordinovaná Miestnym národným výborom v Hričovskom Podhradí a značnú zásluhu na ňom majú samotní obyvatelia obce, ktorí na ňom odpracovali mnoho brigádnických hodín, bez nároku na mzdu. Slávnostne bol otvorený v r. 1963. V súčasnosti v ňom sídli Obecný úrad, Materská škola, obecná knižnica a v jeho prístavbe aj hasičský sklad.

Samotný kultúrny dom má jednu sálu s javiskom, kuchynku a sociálne zariadenie. Slúži na rôzne spoločenské aktivity z ktorých možno spomenúť:

* oslavu spojenú s programom, posedením, občerstvením a vecnými darčekmi z príležitosti Dňa matiek,
* prezentačné účely rôznych firiem,
* rodinné oslavy,
* pohrebovania,
* svadby a tanečné zábavy.

**1.10 Hospodárstvo**

V rámci katastrálneho územia obce na poľnohospodársku pôdu pripadá: 99,8 ha. V tom:

* orná pôda 8,4 ha
* trvalý trávny porast 83,1 ha
* záhrady a ovocné sady 8,3 ha

Zvyšok 104,5 ha pripadá na nepoľnohospodársku pôdu, z toho:

* lesné pozemky 77,7 ha
* vodné plochy 0,7 ha
* zastavanú plochu a nádvoria 13,0 ha
* ostatnú plochu 13,1 ha

Z uvedených výmer vyplýva, že prevažnú časť katastra obce zaberajú trvalé trávne porasty a lesné pozemky, na ktoré pripadá 78,7 %. Pomerne rovnaké plochy zaberajú zastavané plochy a nádvoria, resp. ostatné plochy a to po 6,4 %. Aj výmera ornej pôdy je takmer v rovnakom pomere k výmere záhrad a ovocných sadov a to po 4,1 %. Zvyšok 0,3 % pripadá na vodné plochy.

V súčasnosti v rámci poľnohospodárstva obce tu od roku 1996 pôsobí Poľnohospodárske družstvo Agrofin so sídlom v Dolnom Hričove. Vzhľadom k veľkým výškovým rozdielom jeho hospodárenie na území Hričovského Podhradia sa orientuje na trvalé trávne porasty a pestovanie kukurice na krmivo a kŕmne zmesi. Živočíšna výroba je zameraná na chov oviec a dojníc.

Vlastná priemyselná výroba nie je v obci zastúpená. Firma LS Intertank sídliaca v obci je zameraná na prepravu rôznych tekutých substrátov cisternami a firma Syrové nite je zameraná na výrobu syrov a syrových výrobkov.

**1.11 Organizačná štruktúra obce**

Starostka obce: *Jarmila Dobroňová*

Zástupca starostu obce : *Ing. Michal Dobroň*

Hlavný kontrolór obce: *Marta Hulínová*

Obecné zastupiteľstvo: *Ing. Michal Dobroň, Pavol Randa, Rastislav Poliak,*

*Mgr. Tomáš Lasička, Gabriela Vidrová*

Obecný úrad: *Mgr. Miroslava Hulínová*

Obec Hričovské Podhradie nemá v zahraničí žiadnu organizačnú zložku.

**2. Rozpočet obce na rok 2016 a jeho plnenie**

Základným nástrojom finančného hospodárenia obce bol rozpočet obce na rok 2016. Obec v roku 2015 na rok 2016 zostavila rozpočet podľa ustanovenia § 10 odsek 7) zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Rozpočet obce na rok 2016 bol zostavený ako vyrovnaný.

Hospodárenie obce sa riadilo podľa schváleného rozpočtu na rok 2016. Rozpočet bol schválený obecným zastupiteľstvom dňa 11.12.2015 uznesením č. 63/2015. Rozpočet bol upravený 17.10.2016 uznesením č. 61/2016. Po úprave rozpočtu bol bežný rozpočet schválený ako prebytkový, kapitálový rozpočet ako schodkový (rozdiel bol pokrytý prebytkom bežného rozpočtu) a finančné výdavkové operácie boli väčšie ako príjmové finančné operácie. Po úpravách bol celkový rozpočet vyrovnaný.

**2.1 Plnenie príjmov a čerpanie výdavkov za rok 2016**

|  |  |  |  |  |
| --- | --- | --- | --- | --- |
|  | **Rozpočet** | **Rozpočet po zmenách** | **Skutočné plnenie príjmov/čerpanie výdavkov k 31.12.2016** | **%plnenia príjmov/**  **%čerpania výdavkov** |
| **Príjmy celkom** | **120 020,00** | **129 710,94** | **137 360,59** | **105,89** |
| Z toho: |  |  |  |  |
| Bežné príjmy | 120 020,00 | 125 151,00 | 133 500,65 | 106,67 |
| Kapitálové príjmy | 0,00 | 700,00 | 0,00 | 0,00 |
| Finančné príjmy | 0,00 | 3 859,94 | 3 859,94 | 100,00 |
|  |  |  |  |  |
| **Výdavky celkom** | **120 020,00** | **129 710,94** | **130 749, 83** | **100,80** |
| Z toho: |  |  |  |  |
| Bežné výdavky | 120 020,00 | 120 372,36 | 121 532,96 | 100,96 |
| Kapitálové výdavky | 0,00 | 1 421,60 | 1 983,34 | 139,51 |
| Finančné výdavky | 0,00 | 7 916,98 | 7 233,53 | 91,36 |

**2.2 Rozpočet na roky 2017-2019**

|  |  |  |  |  |
| --- | --- | --- | --- | --- |
|  | **Skutočnosť k**  **31.12.2016** | **Rozpočet na rok 2017** | **Rozpočet na rok 2018** | **Rozpočet na rok 2019** |
| **Príjmy celkom** | **137 360,59** | **129 496,00** | **137 521,00** | **138 521,00** |
| **Z toho:** |  |  |  |  |
| **Bežné príjmy** | 133 500,65 | 129 496,00 | 137 521,00 | 138 521,00 |
| **Kapitálové príjmy** | 0,00 | 0,00 | 0,00 | 0,00 |
| **Finančné príjmy** | 3 859,94 | 0,00 | 0,00 | 0,00 |

|  |  |  |  |  |
| --- | --- | --- | --- | --- |
|  | **Skutočnosť k**  **31.12.2016** | **Rozpočet na rok 2017** | **Rozpočet na rok 2018** | **Rozpočet na rok 2019** |
| **Výdavky celkom** | **130 749,83** | **129 496,00** | **137 521,00** | **138 521,00** |
| **Z toho:** |  |  |  |  |
| **Bežné výdavky** | 121 532,96 | 126 996,00 | 135 021,00 | 136 021,00 |
| **Kapitálové výdavky** | 1 983,34 | 0,00 | 0,00 | 0,00 |
| **Finančné výdavky** | 7 233,53 | 2 500,00 | 2 500,00 | 2 500,00 |

Obec v celkovom objeme hospodárenia rozpočtu v skutočnosti dosiahla v roku 2016 sumu **8 168,21 eur**.

Zostatok finančných prostriedkov za rok 2016 po vylúčení nevyčerpaných prostriedkov prijatých od subjektov mimo VS je vo výške (8 168,21 – 620,81) **7 547,40 eur.** Suma

620,81 eur je suma 2 % daní MŠ.

**Z prebytku hospodárenia bude vytvorený rezervný fond vo výške 7 547,40 eur.**

**3. Informácia o vývoji obce z pohľadu účtovníctva**

**3.1 Majetok**

|  |  |  |  |  |
| --- | --- | --- | --- | --- |
| **Názov** | **Skutočnosť**  **k 31.12. 2015** | **Skutočnosť**  **k 31.12.2016** | **Predpoklad**  **rok 2017** | **Predpoklad**  **rok 2018** |
| **Majetok spolu** | **207 076,20** | **238 197,08** | **238 197,08** | **238 197,08** |
| **Neobežný majetok spolu** | **195 723,39** | **221 534,96** | **221 534,96** | **221 534,96** |
| z toho : |  |  |  |  |
| Dlhodobý nehmotný majetok | 0,00 | 0,00 | 0,00 | 0,00 |
| Dlhodobý hmotný majetok | 134 779,35 | 160 598,12 | 160 598,12 | 160 598,12 |
| Dlhodobý finančný majetok | 60 944,04 | 60 936,84 | 60 936,84 | 60 936,84 |
| **Obežný majetok spolu** | **11 255,61** | **16 564,92** | **16 564,92** | **16 564,92** |
| z toho : |  |  |  |  |
| Zásoby | 0,00 | 0,00 | 0,00 | 0,00 |
| Zúčtovanie medzi subjektami VS | 0,00 | 0,00 | 0,00 | 0,00 |
| Dlhodobé pohľadávky | 0,00 | 0,00 | 0,00 | 0,00 |
| Krátkodobé pohľadávky | 887,73 | 1 347,22 | 1 347,22 | 1 347,22 |
| Finančné účty | 10 367,88 | 15 217,70 | 15 217,70 | 15 217,70 |
| Poskytnuté návratné fin. výpomoci dlh. | 0,00 | 0,00 | 0,00 | 0,00 |
| Poskytnuté návratné fin. výpomoci krát. | 0,00 | 0,00 | 0,00 | 0,00 |
| **Časové rozlíšenie** | **97,20** | **97,20** | **97,20** | **97,20** |

**3.2 Zdroje krytia**

|  |  |  |  |  |
| --- | --- | --- | --- | --- |
| **Názov** | **Skutočnosť**  **k 31.12. 2015** | **Skutočnosť**  **k 31.12.2016** | **Predpoklad**  **rok 2017** | **Predpoklad**  **rok 2018** |
| **Vlastné imanie a záväzky spolu** | **207 076,20** | **238 197,08** | **238 197,08** | **238 197,08** |
| **Vlastné imanie** | **107 579,04** | **166 821,97** | **170 688,78** | **174 555,59** |
| z toho : |  |  |  |  |
| Oceňovacie rozdiely | 0,00 | 0,00 | 0,00 | 0,00 |
| Fondy | 0,00 | 0,00 | 0,00 | 0,00 |
| Výsledok hospodárenia | 107 579,04 | 166 821,97 | 170 688,78 | 174 555,59 |
| **Záväzky** | **25 467,54** | **17 120,76** | **13 253,95** | **9 387,14** |
| z toho : |  |  |  |  |
| Rezervy | 0,00 | 0,00 | 0,00 | 0,00 |
| Zúčtovanie medzi subjektami VS | 3 349,19 | 620,81 | 620,81 | 620,81 |
| Dlhodobé záväzky | 1 206,75 | 876,98 | 876,98 | 876,98 |
| Krátkodobé záväzky | 5 136,38 | 7 081,28 | 7 081,28 | 7 081,28 |
| Bankové úvery a výpomoci | 15 775,22 | 8 541,69 | 4 674,88 | 808,07 |
| **Časové rozlíšenie** | **74 029,62** | **54 254,35** | **54 254,35** | **54 254,35** |

**4. Vývoj pohľadávok a záväzkov v celých €**

**4.1. Pohľadávky**

|  |  |  |
| --- | --- | --- |
| **Pohľadávky** | **Stav**  **k 31.12 2015** | **Stav**  **k 31.12 2016** |
| Pohľadávky do lehoty splatnosti | 0,00 | 741,21 |
| Pohľadávky po lehote splatnosti | 1 021,24 | 723,51 |

**4.2 Záväzky**

|  |  |  |
| --- | --- | --- |
| **Záväzky** | **Stav**  **k 31.12 2015** | **Stav**  **k 31.12 2016** |
| Záväzky do lehoty splatnosti | 6 343,13 | 7 958,26 |
| Záväzky po lehote splatnosti | 0,00 | 0,00 |

**5. Hospodársky výsledok v celých eurách**

|  |  |  |  |  |
| --- | --- | --- | --- | --- |
| **Názov** | **Skutočnosť**  **k 31.12. 2015** | **Skutočnosť**  **k 31.12.2016** | **Predpoklad**  **rok 2017** | **Predpoklad**  **rok 2018** |
| **Náklady** | **123 006,74** | **133 947,63** | **133 947,63** | **133 947,63** |
| 50 – Spotrebované nákupy | 11 886,17 | 11 451,36 | 11 451,36 | 11 451,36 |
| 51 – Služby | 23 702,91 | 26 597,35 | 26 597,35 | 26 597,35 |
| 52 – Osobné náklady | 73 303,64 | 80 803,81 | 80 803,81 | 80 803,81 |
| 53 – Služby | 0,70 | 356,48 | 356,48 | 356,48 |
| 54 – Ostatné náklady na prevádzkovú činnosť | 211,58 | 563,77 | 563,77 | 563,77 |
| 55 – Odpisy, rezervy a OP z prevádzkovej a finančnej činnosti a zúčtovanie časového rozlíšenia | 12 198,24 | 12 932,55 | 12 932,55 | 12 932,55 |
| 56 – Finančné náklady | 1 703,50 | 1 242,31 | 1 242,31 | 1 242,31 |
| 57 – Mimoriadne náklady | 0,00 | 0,00 | 0,00 | 0,00 |
| 58 – Náklady na transfery a náklady z odvodov príjmov | 0,00 | 0,00 | 0,00 | 0,00 |
| 59 – Dane z príjmov | 0,00 | 0,00 | 0,00 | 0,00 |
| **Výnosy** | **121 823,32** | **137 814,44** | **137 814,44** | **137 814,44** |
| 60 – Tržby za vlastné výkony a tovar | 0,00 | 48,20 | 48,20 | 48,20 |
| 61 – Zmena stavu vnútroorganizačných služieb | 0,00 | 0,00 | 0,00 | 0,00 |
| 62 – Aktivácia | 0,00 | 0,00 | 0,00 | 0,00 |
| 63 – Daňové a colné výnosy a výnosy z poplatkov | 111 814,81 | 125 056,25 | 125 056,25 | 125 056,25 |
| 64 – Ostatné výnosy | 0,00 | 641,10 | 641,10 | 641,10 |
| 65 – Zúčtovanie rezerv a OP z prevádzkovej a finančnej činnosti a zúčtovanie časového rozlíšenia | 73,99 | 36,79 | 36,79 | 36,79 |
| 66 – Finančné výnosy | 4,36 | 0,13 | 0,13 | 0,13 |
| 67 – Mimoriadne výnosy | 0,00 | 0,00 | 0,00 | 0,00 |
| 69 – Výnosy z transferov a rozpočtových príjmov v obciach, VÚC a v RO a PO zriadených obcou alebo VÚC | 9 930,16 | 12 031,97 | 12 031,97 | 12 031,97 |
| **Hospodársky výsledok**  **/ + kladný HV, - záporný HV /** | **-1183,42** | **3 866,81** | **3 866,81** | **3 866,81** |

Hospodársky výsledok /**kladný**, záporný/ v sume 3 866,81 € bol zúčtovaný na účet 428 – Nevysporiadaný výsledok hospodárenia minulých rokov.

Obec Hričovské Podhradie nevynaložila v roku 2016 žiadne náklady na výskum a vývoj.

**6. Ostatné dôležité informácie**

**6.1 Prijaté granty a transfery**

V roku 2016 obec prijala nasledovné granty, transfery a dary:

|  |
| --- |
| P.č. Poskytovateľ dotácie Suma v eurách Účel |
| 1. Ministerstvo financií SR 520,98 voľby |
| 2. OÚ, odbor životného na úsek starostlivosti  prostredia 34,05 o životné prostredie |
| 3. Obvodný úrad – krízové  riadenie 27,43 na ošetrenie materiálu CO |
| 4. Ministerstvo vnútra SR 164,32 na hlásenie pobytu občanov |
| 5. Okresný úrad 814,00 príspevok na výchovu  Odbor školstva a vzdelávanie |
| 6. ÚPSVaR Žilina 15,00 hmotná núdza - stravovanie |
| 7. ÚPSVaR Žilina 3 943,21 mzdy pracovníka v rámci  projektov ÚPSVaR |
| 8. Nadácia Spoločne pre región 1 584,01 2% daní pre MŠ |
| 9. Min.dopravy, výstavby a reg.rozvoja 354,24 pozemné komunikácie |
| 10. Dobrovoľná požiarna ochrana SR 700,00 účelovo viazaná pre potreby  a akcieschopnosť DHZ |

Granty, transfery a dary boli účelovo viazané a boli použité v súlade s ich účelom. Obec k 31.12.2016 eviduje zostatok nepoužitých finančných prostriedkov z Nadácie Spoločne pre región – 2% daní pre materskú školu vo výške 620,81 eur, ktoré budú vyčerpané v roku 2017.

**6.2 Poskytnuté dotácie**

V roku 2016 obec neposkytla zo svojho rozpočtu dotácie v zmysle VZN č. 1/2006 o poskytovaní dotácií z rozpočtu obce:

|  |  |  |
| --- | --- | --- |
| **Prijímateľ dotácie** | **Účelové určenie dotácie** | **Suma poskytnutých**  **prostriedkov v €** |
| - | - | - |

K 31.12.2016 obec eviduje zo dňa 30.9.2016 jednu žiadosť k poskytnutiu dotácie v mesiaci január 2017, ktorá bude vybavená v rozpočtovom roku 2017. Realizované transfery boli poskytnuté na členské príspevky.

**6.3 Významné akcie v roku 2016**

Najvýznamnejšie akcie realizované v roku 2016:

* vymaľovanie priestorov materskej školy
* vymaľovanie kaplnky

**6.4 Predpokladaný budúci vývoj činnosti**

Predpokladané investičné akcie realizované v budúcich rokoch:

* rekonštrukcia budovy Telovýchovnej jednoty ( po majetkovo-právnom vysporiadaní)

**6.5 Udalosti osobitného významu po skončení účtovného obdobia**

Obec nezaznamenala žiadnu udalosť osobitného významu po skončení účtovného obdobia.

**6.6 Významné riziká a neistoty, ktorým je účtovná jednotka vystavená .**

Obec nevedie žiadny súdny spor .

Vypracoval: Hulínová Miroslava Predkladá: Jarmila Dobroňová

V Hričovskom Podhradí dňa 09. 03. 2017